Hr. Mikk Marran

Riigimetsa Majandamise Keskus

Toompuiestee 24

Tallinn 10149

[biokeemia@rmk.ee](mailto:biokeemia@rmk.ee); [Mikk.Marran@rmk.ee](mailto:Mikk.Marran@rmk.ee)

7. mai 2024

**RMK müügiteade läbirääkimiste pidamiseks metsamaterjali müügiks kokkuleppehinnaga  
kestvuslepingute alusel**

Lp. Mikk Marran,

Pöördume Teie poole AS Estonian Celli (edaspidi EC) nimel palvega tagada Riigimetsa Majandamise Keskuse (edaspidi RMK) tänastele ja uutele partneritele kestvuslepingute alusel ühetaoline ja võrdne kohtlemine, tagamaks, et olemasolevad (sh keemiliselt) puitu väärindavad tööstused ei satuks ebavõrdsesse konkurentsi ja olukorda 2028. aastast.

Seetõttu on oluline olemasolevate kestvuslepingute puhul võrreldes uute lepingutega järgmine:

1. pikendamine vähemalt sama pika kestvusega kui uutel lepingutel;
2. sarnased hinna ja koguse garantiid;
3. edasine koguse- ja hinna läbirääkimise mehhanism sarnane;
4. sarnased maksetingimused.

Pöördumise ajendiks on RMK müügiteates viidatud võimalus jõuda siduvate kestvuslepinguteni nii mahu kui hinna osas läbirääkimiste tulemusel. Samuti asjaolu, et RMK müügimahud EC-le on oluliselt ja murettekitavalt langenud praeguse koguse arvutusmehhanismi kohaselt (vt lisa 1).

RMK pikaajalise koostööpartnerina oleme tõendanud äriplaani toimivust, varem sõlmitud lepingute täitmise distsipliini ja nõustumist metsamaterjali müügilepingu tüüptingimustega. Kasutame tehases paberipuu väärindamiseks keemilist, termilist ja mehaanilist protsessi, mille haava paberipuu vajadus 2028. aastast on ligikaudu 520 000 m3.

Palume võimalust alates 2028. aastast algavale perioodile sõlmida kestvusleping haava paberipuule samuti läbirääkimiste käigus. Palume kuni võrdsete võimaluste loomiseni kestvuslepingute läbirääkimiste protsessist haava paberipuu välistada.

Lisaks soovime teha eraldi ettepaneku maksetingimuste osas. Nimelt kui RMK soovib mõjusalt toetada eksporti ja kohalikku puidu väärindamist ei peaks riigiettevõte nõudma eraldi pangagarantiisid ja võiks kaaluda standardina tänasest oluliselt pikemaid maksetähtaegasid, sest eksporditurgudel makstakse tööstusettevõtetele üldjuhul 60-90 päevaga.

Loodame Teie mõistvale tagasisidele.

/allkirjastatud digitaalselt/

Siiri Lahe Rain Pärn

Juhatuse liige Juhatuse liige

Kontakt: [rain.parn@estoniancell.ee](mailto:rain.parn@estoniancell.ee), tel 58 626 301

Lisa 1. RMK müügimahud EC-le

